Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 soveltamiseksi hyväksymien hankkeiden loppuun saattamisesta ja vähittäisestä päättämisestä /* SEK/2001/0013 lopull. - COD 2000/0034 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 soveltamiseksi hyväksymien hankkeiden loppuun saattamisesta ja vähittäisestä päättämisestä 2000/0034 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 soveltamiseksi hyväksymien hankkeiden loppuun saattamisesta ja vähittäisestä päättämisestä 1. tausta Euroopan parlamentin ja neuvoston asetusehdotus KOM(1999)726 lopullinen - 2000/0034 (COD) hyväksyttiin 31. tammikuuta 2000. Se annettiin Euroopan parlamentin ja neuvoston käsiteltäväksi 31. tammikuuta 2000. Euroopan parlamentti vahvisti asiasta kantansa ensimmäisessä käsittelyssä 5. syyskuuta 2000. Neuvoston yhteistä kantaa koskevasta luonnoksesta saavutettiin poliittinen yhteisymmärrys pysyvien edustajien komiteassa (Coreper) 31. lokakuuta 2000. Neuvosto määritteli yksimielisesti yhteisen kannan 10. marraskuuta 2000. 2. komission ehdotuksen tarkoitus Komissio ehdottaa, että Euroopan parlamentti ja neuvosto hyväksyvät uuden asetuksen kahdeksi vuodeksi (31. joulukuuta 2001 saakka) nykyisten ECIP-hankkeiden loppuun saattamisesta ja vähittäisestä päättämisestä aiheutuvien kustannusten rahoittamiseksi. Ehdotetussa asetuksessa säädetään, että ECIP:n talousarviota käytetään yksinomaan jo rahoitettujen hankkeiden toimien valvontaan, jo allekirjoitettujen sopimusten muuttamiseen sekä nykyisten toimien loppuun saattamisen ja päättämisen varmistamiseksi annettavaan tekniseen apuun. Uusia hankkeita ei rahoiteta. 3. yhteistä kantaa koskevat huomautukset 3.1. Yleinen huomautus Euroopan parlamentti teki ensimmäisessä käsittelyssä komission ehdotukseen kolme tarkistusta. Komissio on hyväksynyt niistä kaksi ensimmäistä, jotka on myös sisällytetty neuvoston yhteiseen kantaan. Komissio ei ole hyväksynyt Euroopan parlamentin tekemää kolmatta tarkistusta, jota neuvosto on sittemmin muuttanut. Komissio ei voi hyväksyä kohtaa edes neuvoston tekemien muutosten jälkeen. 3.2. Euroopan parlamentin ensimmäisessä käsittelyssä tekemät tarkistukset Euroopan parlamentti vahvisti Gianfranco Dell'Alba esittelemän mietinnön perusteella kantansa ensimmäisessä käsittelyssä ja teki komission ehdotukseen kolme tarkistusta. Komissio on hyväksynyt kaksi ensimmäistä tarkistusta, jotka on sisällytetty neuvoston yhteiseen kantaan: -ensimmäinen tarkistus (johdanto-osan 3 kappale) koskee komission hallinnoimien rahoitusvälineiden koordinointia ja johdonmukaisuutta, -toisessa tarkistuksessa (johdanto-osan 4 kappale) viitataan perustaan, jonka komission on luotava tulevalle integroidulle investointien edistämisohjelmalle kehitysmaissa. Euroopan parlamentin tekemässä kolmannessa tarkistuksessa (3 artikla) komissiota pyydetään esittämään viimeistään 31. joulukuuta 2000 lainsäädäntöehdotuksia ECIP-toimien jatkuuden turvaamiseksi. Komissio ei ole hyväksynyt kyseistä tarkistusta. Sen sijaan se on ilmoittanut olevansa valmis esittämään arvion mahdollisista vaihtoehdoista kesäkuussa 2001 ja tarvittaessa ehdottamaan asianmukaisia toimia. 3.3. Neuvoston yhteinen kanta Neuvoston on yhteisessä kannassaan (2 artikla) muuttanut Euroopan parlamentin kolmatta tarkistusta. Muutetussa tekstissä säädetään, että niin pian kuin mahdollista, kuitenkin viimeistään 31. maaliskuuta 2001, komissio esittää kertomuksen tukivälineestä kehitysmaiden yksityissektorilla ja mahdollisimman pian sen jälkeen lainsäädäntöehdotuksen, jonka tarkoituksena on kyseisen välineen tulevaisuuden turvaaminen. Komissio ei voi hyväksyä kyseistä neuvoston yhteisen kannan säännöstä seuraavista syistä: -komissio tarkastelee yksityissektoria koskevaa politiikkaansa. Tarkastelu koskee erityisesti nykyisten rahoitusvälineiden arviointia, yksityissektorin kanssa käytävää vuoropuhelua sekä hallinnoinnin ja voimassa olevien rahoitusmenettelyjen parantamista. Komissio pystyy esittämään kyseisen tarkastelun tuloksen kesäkuun lopussa 2001, -komissio katsoo, että 2 artiklan velvoittavalla sanamuodolla samoin kuin tietyn määräajan mainitsemisella puututaan sen aloiteoikeuteen. Näin ollen komissio pysyy Euroopan parlamentille syyskuussa esittämässään kannassa: se arvioi mahdollisia vaihtoehtoja 31. kesäkuuta 2001 mennessä ja ehdottaa tarvittaessa asianmukaisia toimia. 4. päätelmät Komissio ja neuvosto ovat hyväksyneet kaksi Euroopan parlamentin ensimmäisessä käsittelyssä ehdottamaa tarkistusta. Kolmannen tarkistuksen osalta komission kanta kuitenkin eroaa Euroopan parlamentin ja neuvoston kannasta, ja tämä koskee sekä Euroopan parlamentin että neuvoston toisintoa. Neuvosto määritteli yhteisen kantansa yksimielisesti vastoin omassa kannassaan pysyneen komission mielipidettä. 5. komission julkilausuma Katso oheinen julkilausuma. LIITE KEHITYSNEUVOSTO 10. MARRASKUUTA 2000 A-kohtien luettelon kohta ... (ECIP) Asia: Neuvoston määrittelemä yhteinen kanta Euroopan parlamentin ja neuvoston asetuksen antamiseksi komission aiemmin EC Investment Partners -rahoitusvälineen täytäntöönpanosta Latinalaisen Amerikan, Aasian ja Välimeren alueen maissa sekä Etelä-Afrikan tasavallassa annetun asetuksen (EY) N:o 213/96 soveltamiseksi hyväksymien hankkeiden loppuun saattamisesta ja vähittäisestä päättämisestä. PÖYTÄKIRJAAN MERKITTY LAUSUMA Komissio ottaa huomioon yhteisen kannan 2 artiklan kehotukset. Komissio kuitenkin pidättää itselleen oikeuden vastata perustamissopimuksen mukaisesti erityisesti aloiteoikeutensa osalta kyseisiin kehotuksiin, jos ne säilytetään Euroopan parlamentin ja neuvoston asetuksessa.